CELEX: 62016TN0247
Language: et
Date: 2016-05-13 00:00:00
Title: Kohtuasi T-247/16: 13. mail 2016 esitatud hagi – Trasta Komercbanka jt versus EKP

25.7.2016   
            
            
               ET
            
            
               Euroopa Liidu Teataja
            
            
               C 270/51
            
         13. mail 2016 esitatud hagi – Trasta Komercbanka jt versus EKP
   (Kohtuasi T-247/16)
   (2016/C 270/58)
   Kohtumenetluse keel: inglise
   
      Pooled
   
   
      Hagejad: Trasta Komercbanka AS (Riia, Läti) ja 6 muud hagejat (esindajad: advokaadid O. Behrends, L. Feddern ja M. Kirchner)
   
      Kostja: Euroopa Keskpank
   
      Nõuded
   
   Hageja palub Üldkohtul:
   
               —
            
            
               tühistada EKP 3. märtsi 2016. aasta otsus, millega tühistati Trasta Komercbanka AS-i panganduslitsents; ja
            
         
               —
            
            
               mõista kõik kohtukulud välja kostjalt.
            
         
      Väited ja peamised argumendid
   
   Hagi põhjenduseks esitavad hagejad kuus väidet.
   
               1.
            
            
               Esimene väide, et EKP ei uurinud ja hinnanud hoolikalt ja erapooletult kõiki faktilisi asjaolusid, jättes muu hulgas kohaselt reageerimata asjaolule, et Läti reguleeriva asutuse esitatud teave ja dokumendid ei olnud korrektsed.
            
         
               2.
            
            
               Teine väide, et EKP rikkus proportsionaalsuse põhimõtet, jättes arvesse võtmata alternatiivsete meetmete olemasolu.
            
         
               3.
            
            
               Kolmas väide, et EKP rikkus võrdse kohtlemise põhimõtet.
            
         
               4.
            
            
               Neljas väide, et EKL rikkus määruse nr 1024/2013 (1) artiklit 19 ja põhjendust 75 ning kuritarvitas võimu.
            
         
               5.
            
            
               Viies väide, et EKP rikkus õigustatud ootuse ja õiguskindluse põhimõtteid.
            
         
               6.
            
            
               Kuues väide, et EKP rikkus menetlusnorme, sh õigust olla ära kuulatud, õigust tutvuda toimikuga, õigust saada piisavalt põhjendatud otsus, EKP määruse nr 468/2014 (2) artikli 83 lõiget 1 ning õigust õiglasele haldusmenetlusele.
            
         
      (1)  Nõukogu 15. oktoobri 2013. aasta määrus (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (ELT 2013, L 287, lk 63).
   
      (2)  Euroopa Keskpanga 16. aprilli 2014. aasta määrus (EL) nr 468/2014, millega kehtestatakse raamistik Euroopa Keskpanga ja riiklike pädevate asutuste vaheliseks ning riiklike määratud asutustega tehtavaks koostööks ühtse järelevalvemehhanismi raames (ühtse järelevalvemehhanismi raammäärus) (EKP/2014/17) (ELT 2014, L 141, lk 1).